

**Változás az ingyenes zöldhulladék-gyűjtő zsák kiadásának rendjében**

2021-től a **DTKH Nonprofit Kft.** biztosít **ingyenes zöldhulladék-gyűjtő zsákokat**

ügyfelei részére az alábbi tájékoztató szerint.

Ezzel egyidejűleg **Önkormányzatunktól** már **nem vehető át**

**zöldhulladék-gyűjtő zsák**.

Köszönjük megértésüket és rugalmasságukat!

*Oláh Klára*

*polgármester*



**Tájékoztató a házhoz menő zöldhulladék gyűjtés gyakorlatáról**

Tájékoztatjuk Ügyfeleinket, hogy 2021. április 1-től a házhoz menő zöldhulladék gyűjtésének rendszere az alábbiak szerint módosul.

A hulladékszállítási közszolgálatást jogosan igénybe vevők, akik a szolgáltatásért az NHKV Zrt. részére díjat fizetnek, Társaságunk **díjmentesen ingatlanonként 2 db** a zöldhulladék gyűjtésére alkalmas, **zöld színű, emblémás zsákot biztosít.**

**A mindenkori begyűjtéssel egyidejűleg** **térítésmentesen a járat 2 db kék színű, lebomló, emblémás cserezsákot biztosít, azon ingatlanhasználóknak, akik helyeznek ki zöldhulladékot.**

További zsákokat az ügyfélszolgálatokon, illetve a zsákértékesítő partnereknél lehet beszerezni átadás-átvételi jegyzőkönyv aláírása ellenében az ingatlanhasználó, vagy meghatalmazottja, a közszolgáltatás számlafizetője nevére, mely utólag a Nemzeti Hulladékgazdálkodási Koordináló és Vagyonkezelő (NHKV) Zrt. által kerül kiszámlázásra.

Tehát **a zsák átvételekor a helyszínen nem kell kifizetni** az átvett zsákokat, a **zsákok ára – a korábbiakban meghatározott változatlan díjon - utólag, az NHKV Zrt. által kiállított, postai úton megküldött számlával kerül beszedésre,** mivel a többlet közszolgáltatás díjának utólagos kiszámlázása és a díj beszedése az NHKV Zrt. jogszabályi hatásköre.

**A többlethulladék elszállítására alkalmazott zsákok átvételével és igénybevételével –** a közszolgáltatási díjban nem fedezett **– közszolgáltatást vesznek igénybe ügyfeleink.** A zsák ára magában foglalja a begyűjtés, szállítás és kezelés díját, **azaz a zsák árának megfizetésével az ügyfelek a többlet szolgáltatás díját is megfizetik.**

A zöldhulladék gyűjtéséhez szükséges zsákok átvételéhez az alábbi dokumentumok szükségesek:

Lakossági ügyfelek esetében:

* csekkes fizetési mód esetén egy csekkszelvény bemutatása, amely önmagában is tartalmazza az azonosításhoz szükséges vevő azonosítót az átadás-átvételi nyomtatvány kitöltéséhez,
* -nem csekkes fizetési mód esetén a számla 3. oldala és az azon található vevő azonosító bemutatása, mely igazolja a jogos igénybevételt és azonosítja az utólagos számla kiállításához szükséges paramétereket.

|  |  |  |
| --- | --- | --- |
| **Értékesítési hely** | **Település** | **Értékesítési cím** |
| Braun Papírbolt | Kartal | Petőfi tér 1. |

Megértésüket köszönjük!

DTKH Nonprofit Kft.